Construirea noului viitor urbanistic al Regiunii Dunarene - unda verde pentru formarea de consortii si generarea de proiecte ~ Comunicat de Presa ~ Cu ocazia Forumului organizat de Primaria Viena, Asociatia Oraselor din Austria, TINA Viena, Consiliul Oraselor si Regiunilor Dunarii (CODCR) si DG Regio-Comisia Europeana, la sediul Municipalitatii Viena, în perioada 9-10 decembrie 2013, la care a participat si o delegatie din partea CLDR - Platforma Comunitatilor Locale Riverane Dunarii din România, au fost puse bazele Platformei Urbane a Regiunii Dunarii, initiativa destinata sa sprijine organismele de implementare a Strategiei UE pentru Regiunea Dunarii (SUERD) si Comisia Europeana în directia unei "guvernante pe mai multe niveluri" si sa serveasca drept Partener Strategic al guvernelor nationale în procesul de aplicare a Strategiei Prin apelul supus dezbaterii si prezentat în mod oficial în cadrul lucrarilor de purtatorul de cuvânt al CODCR, Ivo Gonner - Primarul Orasului Ulm (Germania), se mentioneaza ca fondarea Platformei Urbane a Regiunii Dunarii va realiza o extindere sistematica a cooperarii între metropolele si orasele danubiene printr-un schimb de informatii, experti si bune practici, prin studii comune, conferinte si strategii, având în centrul lor transpunerea în practica a SUERD În acelasi text, se arata ca acest proces de cooperare mult mai strânsa va fi posibil printr-o colaborare cu Grupul de Lucru al Regiunilor Dunarii (ARGE) si cu celelalte retele urbane sau structuri asociative ale municipiilor si oraselor din Statele Membre SUERD, pe baza unei platforme electronice monitorizata de reprezentantii alesi ai acesteia (Comitetul de Monitorizare) si a unui Secretariat, localizat la Viena Miza finala a întregului demers este realizarea dezideratului enuntat de Comisia Europeana ca bazinul riveran al Dunarii sa devina o veritabila regiune a secolului XXI, mult mai sigura si mai încrezatoare, una dintre cele mai atractive din Europa Reuniunea s-a bucurat de prezenta si mesajele-cheie ale unor personalitati precum: Comisarul European pentru Dezvoltare Regionala Johannes HAHN, Primarul General al Vienei, Michael HAUPL; Presedintele CODCR, Petre LANGER; Directorul pentru Relatii Internationale al Primariei Viena, Matti OLLINKARI; Primarul Bratislavei, Milan FTACNIK; Coordonatorul Ariei Prioritare 10, Kurt PUCHINGER; Secretarul General al Consiliului Municipalitatilor si Regiunilor Europene, Frederich VALLIER; Primarul Municipiului Bucuresti, Sorin OPRESCU În interventia sa din cadrul Mesei Rotunde a primei zile, reprezentantul Platformei CLDR România, Sever AVRAM, Presedinte Executiv al Fundatiei EUROLINK-Casa Europei, a insistat în mod special asupra provocarilor si dificultatilor legate de transpunerea SUERD în zona României si Bulgariei, prezentând un set de recomandari si propuneri concrete de îmbunatatire a procesului, rezultate în urma desfasurarii recentului Dialog Financiar Dunarean si a Conferintei de Transfer a Bunelor Practici de la Bucuresti Scopul principal urmarit ar fi acela de a se reusi o interconectare mai buna între partenerii si beneficiarii potentiali de finantare si cei care sunt responsabili de gestionarea programelor respective de finantare Dificultatea bancabilizarii proiectelor dunarene se loveste de un obstacol suplimentar legat de slaba interactiune cu sistemul financiar-bancar si absenta unei scheme de garantare a creditelor bancare pe care Guvernul sa o sprijine pentru ca bancile comerciale sa se poata implica în sustinerea acestor proiecte, înca din etapa de elaborare a studiilor de fezabilitate În concluzie, însasi derularea Forumului a reprezentat în sine un succes si o impulsionare a unor proiecte curente sau potentiale, dar a scos în evidenta si aspecte care nu sunt înca pe deplin elucidate sau rezolvate De pilda, recomandarea Comisarului European Hahn, privind alocarea prin bugetul de stat a unui procent de 5% pentru a se putea sustine tehnic formarea de consortii si prefinantarea unor proiecte nu a fost înca pusa în aplicare în mod expres în România De asemenea, cresterea gradului de receptivitate din partea autoritatilor centrale de gestiune, în special legat de problematica finantarii initiale, propusa de Forumul Societatii Civile a Dunarii, ramâne în continuare un deziderat neîmplinit, atât la nivel national, cât si pan-european Cu toate acestea, printr-un lobby inter-institutional mult mai concertat, majoritatea preopinentilor au apreciat ca relansarea economica si sociala prin SUERD ar putea fi cu putinta, în masura în care va exista un veritabil transfer de bune practici, cât si spatiul unei armonizari administrative, decizionale si în domeniul "reformei spatiale" în bazinul dunarean Pentru informatii suplimentare, cât si pentru initierea unor noi demersuri si proiecte, cei interesati se pot adresa în scris SecretariatuluI Platformei CLDR, cât si al Catedrei Internationale Onorifice "Jean Bart", la adresa info@houseofeurope ro Pentru conformitate, SecretariatuluI Platformei CLDR c/o EUROLINK-Casa Europei Bucuresti, 12 decembrie 2013 